CELEX: 32009R0299
Language: sl
Date: 2009-04-08 00:00:00
Title: Uredba Komisije (ES) št. 299/2009 z dne 8. aprila 2009 o uvrstitvi nekaterega blaga v kombinirano nomenklaturo

9.4.2009   
            
            
               SL
            
            
               Uradni list Evropske unije
            
            
               L 95/37
            
         
      UREDBA KOMISIJE (ES) št. 299/2009
   z dne 8. aprila 2009
   o uvrstitvi nekaterega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN v stolpcu 2 iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvrsti v kombinirano nomenklaturo pod oznako KN v stolpcu 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Komplet v kartonasti škatli, pripravljen za prodajo na drobno, sestavljajo:
                  
                              —
                           
                           
                              različne plastične koralde in kosi bižuterije za nizanje,
                           
                        
                              —
                           
                           
                              navitek sintetičnega sukanca,
                           
                        
                              —
                           
                           
                              magneti,
                           
                        
                              —
                           
                           
                              navodila in
                           
                        
                              —
                           
                           
                              mošnjiček iz tekstilnega materiala.
                           
                        Komplet je namenjen otrokom za izdelovanje imitacije nakita, ki se lahko spreminja z magneti.
                  Mošnjiček se lahko uporablja za shranjevanje različnih kosov in že izdelanega nakita.
               
               
                  9503 00 70
               
               
                  Uvrstitev opredeljujeta splošni pravili 1 in 6 za razlago kombinirane nomenklature ter besedilo oznak KN 9503 00 in 9503 00 70.
                  Iz oblike, v kateri je predložen ta izdelek, in vrednosti posameznih sestavin je jasno, da je izdelek namenjen za igro (glej tudi pojasnjevalne opombe HS k tarifni številki 9503, predzadnji odstavek).
                  Uvrstitev kot imitacija nakita pod številko 7117 je izključena, saj ima sestavljeni izdelek videz in značilnosti igrače.
                  Komplet se zato uvrsti kot druge igrače v kompletih ali na podlogah pod oznako KN 9503 00 70.